CELEX: 32017R2415
Language: bg
Date: 2017-12-21 00:00:00
Title: Регламент (ЕС) 2017/2415 на Съвета от 21 декември 2017 година за изменение на Регламент (ЕС) № 356/2010 за налагане на някои специфични ограничителни мерки, насочени към определени физически или юридически лица, образувания или органи предвид ситуацията в Сомалия

22.12.2017   
            
            
               BG
            
            
               Официален вестник на Европейския съюз
            
            
               L 343/33
            
         РЕГЛАМЕНТ (ЕС) 2017/2415 НА СЪВЕТА
   от 21 декември 2017 година
   за изменение на Регламент (ЕС) № 356/2010 за налагане на някои специфични ограничителни мерки, насочени към определени физически или юридически лица, образувания или органи предвид ситуацията в Сомалия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 215 от него,
   като взе предвид Решение (ОВППС) 2017/2427 на Съвета от 21 декември 2017 г. за изменение на Решение 2010/231/ОВППС относно ограничителни мерки спрямо Сомалия (1),
   като взе предвид съвместното предложение на върховния представител на Съюза по въпросите на външните работи и политиката на сигурност и на Европейската комисия,
   като има предвид, че:
   
               (1)
            
            
               На 26 април 2010 г. Съветът прие Регламент (ЕС) № 356/2010 (2), с който се налагат някои специфични ограничителни мерки, насочени към определени физически и юридически лица, образувания и органи, посочени в приложение I към този регламент, съгласно предвиденото в Резолюция 1844 (2008) на Съвета за сигурност на ООН, както е изменена впоследствие.
            
         
               (2)
            
            
               На 14 ноември 2017 г. Съветът за сигурност на ООН прие Резолюция 2385 (2017). По отношение на изключението от замразяването на активи и от забраната за предоставяне на финансови средства във връзка със своевременното предоставяне на спешно необходима хуманитарна помощ в Сомалия, с Резолюция 2385 (2017) на Съвета за сигурност на ООН бяха оставени „участващите в Плана на Организацията на обединените нации за хуманитарна реакция за Сомалия“ неправителствени организации вместо „участващите в Общия призив на ООН за Сомалия“ неправителствени организации.
            
         
               (3)
            
            
               На 21 декември 2017 г. Съветът прие Решение (ОВППС) 2017/2427, за да се отрази горепосочената промяна.
            
         
               (4)
            
            
               Това изменение попада в приложното поле на Договора и следователно е необходим нормативен акт на равнището на Съюза, по-специално с оглед осигуряване на еднаквото му прилагане във всички държави членки.
            
         
               (5)
            
            
               Поради това Регламент (ЕС) № 356/2010 следва да бъде изменен съответно,
            
         ПРИЕ НАСТОЯЩИЯ РЕГЛАМЕНТ:
   Член 1
   Член 4, параграф 1 от Регламент (ЕС) № 356/2010 се заменя със следното:
   
      „1.   Член 2, параграфи 1 и 2 не се прилагат при предоставянето на финансови средства или икономически ресурси, необходими за своевременното предоставяне на спешно необходима хуманитарна помощ в Сомалия от страна на Организацията на обединените нации (ООН), нейните специализирани агенции и програми, хуманитарните организации със статус на наблюдатели на Общото събрание на ООН, които предоставят хуманитарна помощ, както и техните партньори изпълнители, включително неправителствени организации с двустранно или многостранно финансиране, участващи в Плана на Организацията на обединените нации за хуманитарна реакция за Сомалия.“
   
   Член 2
   Настоящият регламент влиза в сила в деня след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 21 декември 2017 година.
      
         
            За Съвета
         
         
            Председател
         
         M. MAASIKAS
      
   
   
      (1)  Вж. страница 78 от настоящия брой на Официален вестник.
   
      (2)  Регламент (ЕС) № 356/2010 на Съвета от 26 април 2010 г. за налагане на някои специфични ограничителни мерки, насочени към определени физически или юридически лица, образувания или органи предвид ситуацията в Сомалия (ОВ L 105, 27.4.2010 г., стр. 1).